Armando Teixeira
Armando Gonçalves Teixeira (hüüdnimega Petit; sündinud 25. septembril 1976 Strasbourgis) on Portugali endine jalgpallur. Portugali koondises debüteeris Petit 2. juunil 2001 mängus Iirimaaga. Ta mängis koondises 57 korral ja lõi neli väravat. Petit kuulus kodustel 2004. aasta Euroopa meistrivõistlustel finaali jõudnud Portugali meeskonna koosseisu. Ta osales ka 2006. aasta maailmameistrivõistlustel ja 2008. aasta Euroopa meistrivõistlustel. 2008. aasta Euroopa meistrivõistlustega tema koondisekarjäär lõppes. Pärast sportlaskarjääri lõppu on ta töötanud treenerina. Ta on juhendanud seni ainult Portugali klubisid. Alates 2020. aastast on ta Portugali kõrgliiga klubis Belenensese peatreener. Enne seda oli ta aastatel 2018–2019 Marítimo peatreener.